[{"text_idx": "#000000", "text": "Berdintasuna, hezkuntza, gazteria eta aniztasuna\nIngurumena, landa garapena eta lehen sektorea"}, {"text_idx": "#000001", "text": "Zaldibiako Erroten ondarearen inguruan urrats berriak aurten"}, {"text_idx": "#000002", "text": "Iaz burututako ekintzei jarraipena emango zaie aurten ere. Urtean bi alditan Kanpaingo Errota martxan jarri eta ate irekiak antolatuko dira. Lehena maiatzean izango da, Gipuzkoako Erroten Eguna ekimenarekin bigarrenez bat egingo delarik. Gainera, ikus-entzunezko bat ekoitziko da ordurako Labrit Ondarea taldearen laguntzarekin, herriko erroten ibilbidea eta historia jasoz. Lanketa honen oinarria auzolana izanik, orain artean inplikatutako herritarrekin lan saioa egingo da ostiral honetan, 16:30ean Udaletxe azpiko Herri Aretoan eta bertan izango dira Labrit Ondarekoak ere. Deialdia irekita dago aurtengo ekimenak ezagutu eta bere ekarpena egiteko prest dauden herritar guztientzat. Gehiago"}, {"text_idx": "#000003", "text": "Botatako zuhaitzari bizia emateko sorkuntza"}, {"text_idx": "#000004", "text": "Askok ikusiko zenuten Xanti Ormaetxea plazan puskatutako zuhaitz bati begira, akasko lanean ere bai.Gehiago"}, {"text_idx": "#000005", "text": "Ostiralean hasiko da Euskaraldia, egitarau betearekin"}, {"text_idx": "#000007", "text": "Iritsi da aurtengo festetako egitaraua iragartzeko unea. Herritik eta herriarentzat eginak, denentzat lekua eskaintzea izan dugu helburu. Urriaren 5, 6, 7, 8, 9 eta 15erako osatu da egitaraua, herriko hainbat norbanako eta eragileren elkarlanari esker. Datorren astean banatuko dira etxez etxe liburuxkak eta informazioa osatzen ere joango gara. Presta gaitezen ba festarako!Gehiago"}, {"text_idx": "#000008", "text": "Enirio-Aralar Mankomunitateak deituta eta eguraldia lagun bada, irailaren 24an, larunbatean, egingo da Arritzagako meategiaren garbiketa. Urtetan zehar pilatzen joan den zabor ugari ikus daiteke bertan, eta eremu hau lehengoratzeko Felix Ugarte espeleologia taldeak gidatuko ditu lanak. \u200b\u200b\u200b\u200b\u200b\u200bP\u200barte hartu nahi duenak goizeko 9:00etarako Buruntzuntzin-en egon beharko du. Horretarako, eta ibilgailuak partekatzeko helburuarekin, 8:00etan Amezketako plazan egingo da lehen elkartzea. Bertaratzeko asmoa duten elkarte edo norbanakoen baieztapena posta elektronikoz bidaltzea eskertuko dute, helbidera."}, {"text_idx": "#000009", "text": "Irailaren 14an, asteazkena, arratsaldeko 18:30ean Antzokian izango da festak antolatu eta diseinatzeko 3. saioa. Oraingo honetan egitarauaren eta festa gunearen berri emango da, eta protokolo feminista azalduko da.Gehiago"}, {"text_idx": "#000010", "text": "Prest dago jolas eta hezkuntza eremu berria"}, {"text_idx": "#000011", "text": "Proiektu hau Eskolako kanpo espazioa jorratzeko batzorde mistoan landu da ikasturte honetan zehar eta aurre ikusi bezala prest dago eremu berria. Udalak diruz lagundu du proiektua jolas eremu publikoa izateko baldintzapean. Xehetasun guztiak jarraian. Gehiago"}, {"text_idx": "#000012", "text": "Datorren astelehenetik aurrera, uztailak 11, nazioarteko eta bertako arkitektura ikasle talde handi batek hartuko du gure herria. Xotil Natke Miguez eta Koldo Telleria Andueza arkitektura irakasleen eskutik, EHUko eta Innsbruck-eko (Austria) fakultateak lagun, \u201cGizartea bere espazio publikoen antolakuntza eta eraldaketan\u201d udako ikastaroa hasi da gaurtik uztailaren 15era arte.Gehiago"}, {"text_idx": "#000013", "text": "Maiatzaren 15ean, igandean, ibilaldi gidatua eta ate irekiak izango dira Zaldibian. Goizeko 10:30ean plazatik abiatuta, Olako errota, Zubieta errota eta Kanpain errota bisitatuko dira, besteak beste. Arratsaldeko 17:00etan, berriz, Kanpaingo errota bisitatzeko aukera izango da berriz.Gehiago"}, {"text_idx": "#000014", "text": "Apirilaren 3rako zuhaitz eguna antolatu du Enirio-Aralar Mankomunitateak. Urmaela babesteko itxitura bat egin berri da Irazustako lepoko dolina batean, eta itxitura honen barruan pagoa eta lizarra landatuko dira. Auzolanean egingo den lan bat izanik, Enirio-Aralarko Mankomunitateko herritar guztiei egin zaie gonbitea.Gehiago"}, {"text_idx": "#000015", "text": "Zaldibiako Erroten inguruko historia biltzeko bilera deialdia ostiralerako"}, {"text_idx": "#000016", "text": "Abenduan argitaratu zen Udalak Kanpaingo Errotako jabeekin egindako hitzarmena eta proiektu honen baitan, deialdi zabala egin zen herriko erroten inguruan lan bat egiteko gogoa zuen herritar taldetxoa osatzeko. Taldetxoa osatu da eta lehen bilera ostiral honetan egingo da, 16:30ean, Karreane Kultur Etxean. Bertan proiektua eta egin nahi den lana azaldu, eta bakoitzaren gustu edo ahalmenen arabera lanak banatzea da izango da helburua. Beraz, inork proiektuan parte hartu nahiko balu aukera du oraindik ere ostiralean Kultur Etxera gerturatuz.Gehiago"}, {"text_idx": "#000017", "text": "\"Espazioa eta Zaintza\" - Zer da herri zaintzaile bat? hitzaldia eta tailerra"}, {"text_idx": "#000018", "text": "Hastera doa Ertzetik Erdira egitaraua eta lehenengo honetan zaintza eta herrigintza izango dira hizpide. Ostegunean, hilak 17, hitzaldia izango da 19:00etan udaletxeko Herri Aretoan eta larunbatean 10:00etatik aurrera tailerra egingo da. Zatoz!Gehiago"}, {"text_idx": "#000019", "text": "Landaketa asteburua otsailaren 18 eta 20an"}, {"text_idx": "#000021", "text": "Olaldeko parkean zaldibitar txikienentzako bilgunea"}, {"text_idx": "#000022", "text": "Aspaldi eskolako kanpo espazioaren batzordean lantzen hasitako ideiari, gorputza eman zaio pasa den larunbatean Olaldeko parkean ikasle txikientzako bilgune bat eraikiz. Hemen dituzue auzolaneko argazkiak eta emaitza.Gehiago"}, {"text_idx": "#000023", "text": "Igirua - Herrimendiko itxitura konpontzeko auzolan deialdia"}, {"text_idx": "#000024", "text": "Ingurumena, landa garapena eta lehen sektoreko lan arlotik AUZOLAN DEIALDIA luzatu da ostegun, ostiral eta larunbaterako. Goizeko 9:00etan Olakosain biltzeko deia egiten da. Igirua-Herrimendiko erdiko itxitura konpontzeko lanak egingo diraGehiago"}, {"text_idx": "#000025", "text": "Azken 7 egunetako positiboak 1"}]